**Referat bestyrelsesmøde d. 12/8-24.**

Tilstede: Heidi, Michael, Kim, Rasmus, Christina og Morten

Dagsorden:

Indledningsvis tog formanden ordet og satte rammen for mødet som alle tilsluttede sig. Idet dette var 1. bestyrelsesmøde efter den stiftende generalforsamling, blev dagsordenen gennemgået i sin helhed for at forventningsafstemme.

Der var enighed om frekvensen for bestyrelsesmøderne fremadrettet som i starten vil ligge hver den første mandag hver måned.

Heidi gav en kort orientering af mødet med DGI. Bestyrelsen arbejdede med klodserne fra DGI ift. bestyrelsesarbejdet. Bestyrelsen havde en rigtig god snak om hvad der driver hver i sær i bestyrelsesarbejdet og om de forventninger vi har til hinanden i bestyrelsen.

1. **FORVENTNINGER**:

Kommunikation:

Alle var enige om at vi skal have en åben og ærlig kommunikation.

Debat om hvordan vi kommunikerer bedst muligt. Enighed om at man benytter Messenger og tagger den eller de specifikke personer som det vedrører. Hvis det vedrører alle benytter man ”@alle”. Ellers er Messenger kun til generel info som ikke kræver handlinger. Vores mail håndteres kun af Heidi, Michael og Christina. Mails som vedrører øvrige, f.eks. træningsprogrammer videresendes til de relevantes private mailadresser. Alle bestyrelsesmedlemmer sender en mail til vores mail: Borupbasketball@gmail.com så Michael har alle adresserne.

SO ME/ holdsport:

Enighed om at Holdsport er PLATFORMEN som vi benytter. Øvrige SO ME er kun til profilering af klubben.

Michael og Morten sætter sig sammen og kigger på holdsport snarest muligt.

Hold og inddeling fremadrettet:

Debat om inddeling af holdene. Enighed om, at inddelingen med indskoling, mellemtrin og udskoling er god og det er det vi går med. Også enighed om at indskoling og mellemtrin skal træne samtidig og udskoling primært skal træne for sig selv.

1. **ØKONOMI:**

Christina redegjorde for økonomien. Det ser godt ud, men øget medlemstilgang, er naturligvis ønsket.

Der skal søges fonde, og det skal undersøges om vi kan søge fondsmidler til Taylor.

1. **TRÆNING**

Beslutning - **gældende for sæson 24/25.**

Heidi er holdleder for alle hold og koordinerer turneringer, kampe mv.

Michael er træner for indskoling

Rasmus er assistent.

Kim er træner for mellemtrinnet.

Morten er assistent.

Marie (og forhåbentlig Taylor) er træner for udskoling. – OBS Marie har efterfølgende oplyst, at hun ikke har interesse i at være fast træner. Der skal derfor findes en permanent løsning.

Assistent er ad hoc, men der skal være min. 1 assistent hver gang.

Forventninger til trænerne fra bestyrelsen:

Struktur i træningen og træneren møder forberedt. Trænerne møder før de unge ca. 10 min.

Et forslag er at have en mappe med øvelser i hallen inddelt i farver (GO FUN) og med ex antal ”go-to” øvelser, som alle kan sætte i gang. Bestyrelsen enige om dette.

Ønske om at trænerne får en mødestruktur og et opstartsmøde, hvor bestyrelsen præsenterer dens forventninger.

1. **XXXXX**

Borup IF: Enighed i bestyrelsen om at vi ikke har den store interesse i at være medlemmer. Derfor siger vi tak, men nej tak. Det kræver dog en ekstraordinær generalforsamling.

1. **FACILITETER**

Vedr. Den Grønne Hal:

* Nøglerne skal hentes individuelt sammen med alarmbrikker. Kan hentes hos Henrik på kontoret ved hovedindgangen indtil kl. 15.
* Vaskerum og rengøring. Rengøringen er under al kritik. Heidi/ Michael skriver til kommunen.
* Der mangler streger. Debat om hvorvidt vi skal satse på Boruphallen eller Den grønne hal. Bestyrelsen nåede til enighed om at vi satser på Den Grønne Hal, hvor vi har et stort ønske om at få nyt gulv, sikring af vægge mv., ur og pointtavle og tilbygning/ container til udstyr. Midler søges via fonde mv. Kim og Rasmus hjælper Michael med det praktiske.
1. **ÅRSHJUL**

Debat om klubben skal lave en camp i uge 42. Generel enighed om at det bliver presset både ressourcemæssigt og facilitetsmæssigt. Heidi undersøger vedr. midler til en ”temadag” i stedet for camp.

Årshjul ”gennemgået” og relevante datoer lagt ind.

Træningsturneringer venter vi med at drøfte til næste bestyrelsesmøde, men Michael vil meget gerne koordinere arbejdet når vi er klar. Vi sigter umiddelbart mod turneringer i november og maj og Borup Bulls Cup i april.

Kulturnat – Heidi er i gang med opfølgning, men det kniber med at få kontakt til relevante personer. Vi gør det så simpelt som muligt. Heidi kontakter Netto og DGI. Der skal laves opslag på Facebook og Holdsport.

Mødet hævet i god ro og orden.